คุณค่าบริษัท : TKS เติบโตดี ปันผลเด่น
เจาะลึกถึงธุรกิจของ บริษัท ที.เค.เอส. เทคโนโลยี จำกัด (มหาชน) หรือ TKS ไม่ใช่แค่โรงพิมพ์ที่จะเป็นจุดเด่นแต่ตลอด 2 ปีของการสร้างธุรกิจใหม่ ได้แก่ System Integrators Label และ Packaging TKS จะเริ่มเข้าสู่ช่วงเก็บเกี่ยวรายได้ตั้งแต่ครึ่งหลังของปี 60 จากงานวางระบบในลาวที่เลื่อนการรับรู้มาจากครึ่งแรกของปี 60 จะเข้าในครึ่งหลังของปี 60 รวมถึงงาน Packaging เริ่มทยอยรับรู้งานจากลูกค้าใหม่ 3 ราย และงาน Label ผ่านช่วงติดตั้งเครื่องจักรและเริ่มทยอยผลิตสินค้าให้กับลูกค้า
24 มิ.ย. 2560

สำหรับทั้ง 3 ปัจจัยดังกล่าวคาดทำให้รายได้ TKS ในปี 2560 เติบโต 7% และในปี 2561 เติบโต 18% 
นอกจากนี้ ส่วนของที่ TKS ถืออยู่ 38.5% ใน SYNEX คาดคงรับรู้ส่วนแบ่งกำไร เพราะคาดเติบโตแรงต่อเนื่องในไตรมาส 2 ปี 60 และตลอดทั้งปีหนุนโดย 1) การได้ประโยชน์จากการก้าวเข้ามาของกระแส lOT 2) การได้ประโยชน์จากการเติบโตในตลาดมือถือระดับกลางถึงบนของ Huawei และ 3) กลยุทธ์การขยับเข้าทำ leasing ให้กับลูกค้า
ทำให้นักวิเคราะห์คาด TKS จะรับรู้กำไรจากบริษัทร่วมในปีนี้ 232 ล้านบาท เติบโตเพิ่มขึ้น 31% จากงวดเดียวกันของปีก่อน และขยับเป็น 264 ล้านบาทในปี 2561 เติบโต 14% จากงวดเดียวกันของปีก่อน  
แม้ว่าผลการดำเนินงานไตรมาส 1 สิ้นสุดวันที่ 31 มีนาคม 2560 บริษัทมีรายได้จากการขายทั้งสิ้น 344.82 ล้านบาท จากงวดเดียวกันของปีก่อน 384.20 ล้านบาท ทำให้บริษัทมีกำไรเพียง 89.27 ล้านบาท หรือ 0.25 บาทต่อหุ้น จากงวดเดียวกันของปีก่อน 90.06 ล้านบาท หรือ 0.25 บาทต่อหุ้น  
ขณะที่นักวิเคราะห์ บล.หยวนต้า แนะนำ “ซื้อ” ราคาเป้าหมาย 17.40 บาท อิง Sum of the part แบ่งเป็นมูลค่าของแต่ละธุรกิจ ได้แก่ 1) ธุรกิจหลักที่ 5.5 บาท อิง DCF WACC 9.6% Terminal growth 1% 2) มูลค่าเงินลงทุนใน SYNEX ที่ 12.8 บาทต่อหุ้น อิงมูลค่า SYNEX ที่ 15.3 บาทต่อหุ้น (PER17 ที่ 21X ซึ่งมี discount กับกลุ่ม lCT distribution 16%) 3) มูลค่าเงินลงทุนใน TBSP ที่ 0.96 บาทต่อหุ้น อิงมูลค่าตลาด และ 4) conglomerate discount 10% คาดกำไรปกติ TKS ในปี 2560-2561 เติบโต 27% และ 15% จากงวดเดียวกันของปีก่อน ตามลำดับ
ถือได้ว่า TKS เป็นหุ้นที่ครบเครื่องทั้งการเติบโต อัตราส่วนเงินปันผลตอบแทนเด่น 6%
…
ผู้ถือหุ้นรายใหญ่
รายชื่อกรรมการ